बिहार की राजधानी पटना में मेट्रो सेवा का इंतजार कर रहे लोगों के लिए एक अच्छी खबर है. पटनावासियों को अब जल्द ही मेट्रो का तोहफा मिल सकता है. नगर विकास एवं आवास मंत्री सुरेश कुमार शर्मा ने अक्टूबर के अंत या नवंबर के पहले सप्ताह में मेट्रो के शिलान्यास की संभावना जताई है. उन्होंने गुरुवार को मेट्रो की प्रगति को लेकर समीक्षा की. संशोधित डीपीआर तैयार कर रही एजेंसी राइट्स के साथ ही एनआईटी से बात की. मुख्यमंत्री नीतीश कुमार भी इससे पहले पटना में मेट्रो को जल्द करने का आश्वासन दे चुके हैं. उन्होंने कहा था कि जल्द ही पटना में मेट्रो का काम शुरू हो जाएगा.